На основу члана 200. став 6. Устава Републике Србије,

Влада, уз супотпис председника Републике, доноси

УРЕДБУ

О ИЗМЕНИ И ДОПУНИ УРЕДБЕ О ОГРАНИЧАВАЊУ МАЛОПРОДАЈНЕ ЦЕНЕ ЗАШТИТНИХ СРЕДСТАВА ЗА ВРЕМЕ ВАНРЕДНОГ СТАЊА НАСТАЛОГ УСЛЕД БОЛЕСТИ COVID-19 ИЗАЗВАНЕ ВИРУСОМ SARS-COV-2

Члан 1.

У Уредби о ограничавању малопродајне цене заштитних средстава за време ванредног стања насталог услед болести COVID-19 изазване вирусом SARS-CoV-2 („Службени гласник РС”, бр. 40/20, 43/20 и 48/20), после члана 2. додаје се члан 2а, који гласи:

„Члан 2а

Републички фонд за здравствено осигурање може испоручити правним лицима која се баве дистрибуцијом заштитне опреме заштитна средстава за њихове потребе, као и ради даље испоруке другим привредним субјектима, у циљу заштите здравља запослених у тим правним лицима и испуњења обавеза утврђених одлукама Владе које се односе на обавезу послодавца да обезбеди заштитна средства за све запослене.

Републички фонд за здравствено осигурање испоручује правним лицима која се баве дистрибуцијом заштитне опреме заштитна средства на основу захтева, односно достављене наруџбенице – требовања.

Правна лица из става 1. овог члана уз наруџбеницу – требовање достављају и списак привредних субјеката који су заинтересовани за набавку заштитних средстава ради испуњења обавеза утврђених одлукама Владе које се односе на обавезу послодавца да обезбеди заштитна средства за све запослене.

Испоруке које врши Републички фонд за здравствено осигурање из става 1. овог члана су ослобођене пореза на додату вредност са правом на одбитак претходног пореза.

Влада посебним актом одобрава испоруку и одређује услове испоруке заштитних средстава из става 1. овог члана.”

Члан 2.

Члан 3. мења се и гласи:

„Члан 3.

„Малопродајна цена за заштитна средства набављена у складу са чл. 2. и 2а ове уредбе максимално може износити:

1) за маске 120 динара по комаду са урачунатим ПДВ;

2) за рукавице 40 динара по комаду са урачунатим ПДВ;

3) за епидемиолошке маске 200 динара по комаду са урачунатим ПДВ.”

Члан 3.

Ова уредба ступа на снагу даном објављивања у „Службеном гласнику Републике Србије”.

05 Број: 110-3340/2020

У Београду, 22. априла 2020. године

В Л А Д А

|  |  |
| --- | --- |
|  |  |
| ПРЕДСЕДНИК РЕПУБЛИКЕ  Александар Вучић, с.р. | ПРЕДСЕДНИК ВЛАДЕ  Ана Брнабић, с.р. |